Roggliswil
Roggu (amtlech Roggliswil) esch e politischi Gmeind im Wahlkreis Willisou im Kanton Lozärn, Schwiiz.

Geografi 
Roggu liid im Nordweschte vom Kanton weschtlech vo dr Pfaffnere. Zue dr Gmeind ghöred d Ortsteil Roggu-Dorf ond Niederwil (539 m.ü.M.) ond dr Wiiler Netzelen (578–589 m.ü.M.). Vo dr Gmeindsflechi send 66 % Landwirtschaftlechi Flechi, 27,6 % Waud, 6,1 % Sidligsflechi ond 0,3 % süschtigi Flechi. Nachbergmeinde vo Roggu send Autbüre, Grossdietu ond Pfaffnou.

Gschicht 
Roggu esch zom erschte Mau gnamsed worde im Jahr 1256 aus Rocliswil.

Bevölkerig 
Quälle: Bundesamt für Statistik 2005

Dr Uusländeraateil esch 2010 bi 3 % gläge.

Religion 
83 % vo dr Iiwooner send im Jahr 2000 römisch-katholisch gsii, 8,5 % evangelisch-reformiert.

Politik 
Bi dr Nationauraatswahle 2015 hät s das Ergebnis gää: BDP 3,1% , CVP 28,4% , FDP 22,6% , GLP 2,8% , GP 2,3% , SP 5,5% , SVP 32,0% , Süschtigi 3,2%.

Dr Gmeindspräsident vo Roggu esch dr Josef Steinmann-Kreienbühl (Stand Februar 2016).

Wirtschaft 
D Arbetslosigkeit esch im Jahr 2011 bi 1,9 % gläge.

Sprach ond Dialäkt 
Bi dr Volkszellig 2000 hend vo dr 648 Iiwohner 96,3 % Dütsch aus Houptsprach aagää, 0,6 % Französisch ond 3,1 % anderi Sprache.

Dr hochalemannisch Dialäkt vo Roggu ghört zue dr Übergangsmundarte zwösche dr Weschtschwiizer ond dr Oschtschwiizer Dialäkt.

Weblink 

 www.roggliswil.ch

Fuessnote 

Ort (Kanton Lozärn)